kardosdrur/scandi-wiki huggingface dataset:
Fruebær

 
Fruebær (Rubus saxatilis) er en 10-30 cm høj plante med hvide blomster og røde, korbæragtige frugter. Frugterne er syrlige, men velsmagende, og de kan bruges til kompot, gelé eller frugtsaft. Fruebær vokser i skove og krat.

Beskrivelse 
Fruebær er en flerårig, urteagtig plante, der forvedder allerede det første år, men visner ned andet år. Væksten er opret med udløbere. Stænglerne er svagt furede og hårklædte eller hos nogle individer svagt tornede. Først er de lysegrønne, men snart bliver de rødbrune og forveddede (omtrent som det sker med hindbær).

Bladene er spredtstillede og 3-fingrede med ægformede afsnit og dobbelt savtakket rand. Oversiden er blank og græsgrøn, rynket med nedsænkede ribber, mens undersiden er lysere og hårklædt. Blomstringen foregår i juni-juli, hvor man finder blomsterne samlet i små, endestillede stande. De enkelte blomster er 5-tallige og regelmæssige med hvide kronblade. Frugterne er samlefrugter (omtrent som hos korbær), bestående af røde stenfrugter.

Rodsystemet består af en vandret krybende jordstængel med et trævlet rodnet. De nedliggende udløbere danner rødder ved jordkontakt.

Højde x bredde og årlig tilvækst: 0,50 x 0,25 m (50 x 25 cm/år).

Hjemsted 

Fruebær er udbredt i Lilleasien, Centralasien, Østasien, Nordamerika (inklusiv Sydgrønland) og Europa (inklusiv Island). I Danmark kan den findes hist og her i de østlige egne, mens den er sjælden eller helt manglende i resten af landet. Den er knyttet til voksesteder i halvskygge og med en jordbund, der er fugtig (men ikke våd), neutral eller svagt basisk og næringsrig.

Arten findes i urterige skove i Koliområdet i det østlige Finland sammen med bl.a. angelik, blåbær, firblad, fjerbregne, hindbær, alm. hæg, majblomst, alm. mjødurt, alm. røn, dunet egebregne, engnellikerod, finsk rose, gråel, kærhøgeskæg, liljekonval, mosebunke, skovrørhvene, skovstorkenæb, skovsyre, smalbladet mangeløv og tredelt egebregne

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Haveplanter
Nytteplanter
Stenfrugter
Brombær
Alberto Del Rio

Alberto Rodríguez (født d. 25. maj 1977) er en mexicansk wrestler i World Wrestling Entertainment (WWE), hvor han wrestler på SmackDown-brandet under ringnavnet Alberto Del Rio. I 2011 vandt han den traditionsrige Royal Rumble match. 

Inden kan kom til WWE, wrestlede Rodríguez under ringnavnet Dos Caras, Jr. i Mexico og Japan og i MMA, eftersom han er søn af den tidligere wrestler Dos Caras. Dermed er Rodríguez en del af én af de mest kendte wrestlingfamilier i Mexico. Navnet Dos Caras betyder direkte oversat 'to ansigter'. Fra 2000 til 2002 wrestlede han i wrestlingorganisationen Asistencia Asesoría y Administración (AAA), og fra 2005 til 2009 wrestlede han i Consejo Mundial de Lucha Libre (CMLL), hvorefter han skrev kontrakt med WWE. 

Efter, at han havde vundet the royal rumble i 2011 gik han videre til Wrestlemania 27. og tabte en kamp til Edge selvom det var for the World hewiewight championship. Senere vandt han en Money in the bank kontrakt

Eksterne henvisninger 

 
 

Wrestlere fra Mexico
MMA-udøvere fra Mexico
Tarator

Tarator (bulgarsk: таратор albansk: taratorë) er en kold salatsuppe. Suppen er almindelig om sommeren i det balkanske køkken, blandt andet i Albanien, Bulgarien, Tyrkiet og Kosovo.

Suppen er typisk lavet af yoghurt, agurk, hvidløg, dild, madolie, og vand.

Se også 
Tzatziki

Supper
Mad fra Tyrkiet
Kultur i Albanien
Luigi Vanvitelli

Luigi Vanvitelli (født 12. maj 1700, død 1. marts 1773) var en italiensk arkitekt og ingeniør, der markerede sig i overgangen mellem under senbaroken og nyklassicismen. Han var elev af Filippo Juvarra.
Han er blandt andet kendt for Vanvitellis Akvædukt ved den italienske by Caserta.

Eksterne henvisninger 

Arkitekter fra Italien
Sutton Hoo

Sutton Hoo er navnet på et højdedrag ned mod Deben-floden i Suffolk i England, øst for landsbyen Woodbridge og omtrent 12 km øst for Ipswich. Stedet er kendt for to angelsaksiske gravpladser fra 500- og 600-tallet. En af gravhøjene indeholdt en intakt skibsbegravelse med et gravgods, som overgår det meste i rigdom og kulturhistorisk interesse. Genstandene er nu i British Museum i London, og mange af dem er udstillet permanent.

Fundene fra Sutton Hoo er af speciel interesse for udforskningen af engelsk tidlig middelalder, fordi de kaster lys over gråzonen mellem myter, legender og fakta. Fundene er centrale i forståelsen af den angelsaksiske epoke og især af Øst-Anglias tidlige historie, og de er blevet kaldt for "en af de vigtigste arkæologiske opdagelser nogensinde".

De blev udgravet professionelt for første gang i 1939 af amatørarkæologen Basil Brown på bestilling af jordejeren Edith Pretty.

Gravhøjene ligger med udsigt over udløbet af Deben og Nordsøen. Det største område har 20 gravhøje og ligger på en bakkekam længst mod syd og nærmest floden og havet. Ca. 500 m længere mod nord ligger det "nye" område på en anden bakkekam. Det blev opdaget i år 2000, da man skulle forberede grunden til et oplevelsescenter.

Roman og film 
Udgravningen og begivenhederne omkring den er baggrunden for romanen The Dig fra 2007 af John Preston, der blev filmatiseret i 2021 i en Netflix-produktion, med Carey Mulligan og Ralph Fiennes i hovedrollerne.

Se også 
 National Trusts ejendomme i England

Referencer

Eksterne henvisninger 

Englands historie
Højdedrag
Suffolk
Arkæologiske områder
Tim Krul

Timothy Michael "Tim" Krul (født 3. april 1988 i Haag, Holland) er en hollandsk fodboldspiller, der spiller som målmand hos den engelske Premier League-klub Luton Town. Han har spillet for klubben siden 2023. Tidligere har han repræsenteret Newcastle United.

Landshold 
Krul har (pr. 4. april 2018) spillet otte kampe Hollands A-landshold, og 10 kampe for sit land på U/21-niveau.

Referencer

Eksterne henvisninger 

Fodboldspillere fra Holland
Fodboldspillere fra Newcastle United F.C.
Fodboldspillere fra Falkirk F.C.
Fodboldspillere fra Carlisle United F.C.
Fodboldspillere fra Brighton & Hove Albion F.C.
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2020
Mika Heilmann

Mika Heilmann (født 22. december 1970) er en dansk skuespiller.

Heilmann er som skuespiller autodidakt.

Filmografi
 Ballerup Boulevard (1986)
 Venner for altid (1987)
 Nattevagten (1994)
 Mimi og madammerne (1998)
Driver Dug Falder Rim (1984)

Eksterne henvisninger 
 

Skuespillere fra Danmark
Nechoes

Dansk duo bosiddende i København. Nechoes spiller dansk-sproget pop/rock med inspiration fra Pete Yorn, Kent, Dido, Coldplay og U2. Lydmæssigt ligger de ikke langt fra Nordstrøm, Monopol og Johnny Deluxe. 
Duoen består af Nicolai Kærgaard (vokal, keyboards, programmering) og Nicolai Gleie (el-guitar, akustisk guitar, backing vokal og programmering). Debutalbummet Hovedet den forkerte vej udkom i oktober 2008 på Gateway Music. 
Navnet på bandet kommer af de to medlemmers fornavn: Nicolai. "Nicolai" bliver hurtigt til "Nico", 2 "Nico'er" bliver til "Nicos", og hvis man leger med det ord og det engelske ord echoes ("ekkoer"), får man Nechoes. Debutalbummets titel blev hentet ud af de to Nicolai’ers barndom; nemlig efter børnerimet: ”Nicolai, hovedet den forkerte vej.” I titelnummeret refereres der også til et andet Nicolai-relateret børnerim: ”Punktum punktum komma streg – sådan tegnes Nicolai.”
Nechoes’ tekstunivers rummer referencer til både litteratur, poesi, og film. Men i lige så høj grad refereres der til stednavne og populærmusik på postmodernistisk manér. Referencer til Samuel Taylor Coleridge optræder på lige fod med Britney Spears og computerspillet Counter-Strike.

Hovedet den forkerte vej – Trackliste 
 Blafrer i vinden
 Søger dig
 Hovedet den forkerte vej
 Årgang 89
 Anne-Katrine
 Vinter til Sommer
 Den sorte boks
 Allergi
 Gem det væk
 Gid jeg kunne
 Drømmevirkelighed
 99 procent
 En near-life experience

Anmeldelser 
Jydske Vestkysten tildelte albummet 4 stjerner, og anmelder Steen Rasmussen kaldte albummet for en ”Solid debut” med ”[f]ine melodier og et godt drive, som får helhedsindtrykket til at løfte sig, jo mere man lytter.” På MUSIKEREN.dk skrev Marcus Winther-John om albummet: ”Stilen er ligetil, både hvad angår tekster og instrumenteringen, og fungerer fint med de sympatiske, melodiske sange.”

Referencer 

 http://www.nechoes.dk
 https://www.facebook.com/nechoes

Musikgrupper fra Danmark
Musikgrupper fra 2008
Josh Peck

Joshua Michael "Josh" Peck (født 10. november 1986 i Hell's Kitchen området i Manhattan, New York City) er en amerikansk skuespiller, komiker, filminstruktør og skuespiller bedst kendt for at spille Josh Nichols i Nickelodeon live-action-sitcomen Drake & Josh . Han begyndte sin karriere som børneskuespiller i slutningen af 1990'erne og begyndelsen af 2000'erne, og blev kendt hos det unge publikum for sin rolle i The Amanda Show. Han har siden optrådt i film som Mean Creek, Drillbit Taylor, The Wackness og Red Dawn.

Eksterne henvisninger 

 

Skuespillere fra New York
Personer fra New York City
Stephen Root

Stephen Root (født 17. november 1951 i Sarasota, Florida) er en amerikansk skuespiller. Han er hovedsageligt kendt for sit komiske arbejde, samt lejlighedsvise dramatiske roller.

Han er uddannet fra Vero Beach High School i Vero Beach, Florida og fra University of Florida, hvor han havde hovedfag i skuespil og tv.

Hans mest genkendelige filmroller til dato er som Milton Waddams i Office Space, som fitnessudøveren Gordon Pibb i Dodgeball: A True Underdog Story, som den berusede sportsforfatter Suds i Leatherheads, og som rektoren i komedien Drillbit Taylor fra 2008.

Root har optrådt i flere film af Joel og Ethan Coen, herunder O Brother, Where Art Thou?, The Ladykillers og No Country for Old Men. Kevin Smith skrev en rolle i Jersey Girl specielt til Root.

Blandt hans bedre kendte tv-roller er karakteren Jimmi James i tv-serien "News Radio". Han lagde også stemme til Bill Dauterive og Buck Strickland i King of the Hill.

For nylig har Root optrådt i HBO's serie True Blood som en vampyr ved navn Eddie.

Filmografi 
 Get Out (2017)

Eksterne henvisninger 

 

Skuespillere fra USA
Tegnefilmsdubbere fra USA
Tv-skuespillere fra USA
Qatar Petroleum

Qatar Petroleum (arabisk: قطر للبترول), forkortet QP, er det nationale olieselskab i Qatar. Det er det tredje største olieselskab i verden målt efter olie- og naturgasreserver, og står for 60% af emiratets BNP. Selskabet blev etableret i 1974, og har hovedkontor i hovedstaden Doha.

Olieselskaber
Virksomheder fra Qatar
Etableret i 1974
Statsejede virksomheder
Doha
Sünje Lewejohann

Sünje Lewejohann (født 1972 i Flensborg) er en dansk-tysk forfatter. Hun skriver både lyrik og prosa. 

Lewejohann voksede op i den danske folkedel i Flensborg. Senere studerede hun nordisk og tysk i Berlin. I årene 2002 til 2005 læste hun på det tyske litteraturinstitut i Leipzig. I 2003 deltog hun i slutrunden ved Ingeborg Bachmann Prisen i Klagenfurt og to år senere kom hendes første roman Am Sonntag will Gott zu Atem kommen. I 2010 fik hun tildelt Alfred Gruber Prisen for et udvalg af sine digte. Sünje Lewejohann er medlem af forfatterkollektivet Der Goldene Fisch. Hun er mor til to børn og bor i Berlin.

Eksterne henvisninger 
 Et udvalg af digte

Danske sydslesvigere
Romanforfattere fra Tyskland
Personer fra Flensborg
Digtere fra Tyskland
Tysksprogede forfattere
Gulab jamun

Gulab jamun (i Tyrkiet Kemalpaşa tatlısı) er klassisk slik fra det indisk-pakistanske køkken. 

Det er dejboller som er blevet frituret i Sirup.

Hovedingrediensen i dejbollerne er khoa eller Khoya (indkogt cremet mælk) og safran. Som erstatning bruges nogle gange mælkepulver eller hytteost.

Slik
Mad fra Indien
Book of Shadows: Blair Witch 2

Book of Shadows: Blair Witch 2 er amerikansk spillefilm fra 2000, instrueret af Joe Berlinger. Filmen er efterfølgeren til The Blair Witch Project, der blev udgivet året før.

Medvirkende 
 Kim Director som Kim Diamond
 Jeffrey Donovan som Jeffrey Patterson
 Erica Leerhsen som Erica Geerson
 Tristine Skyler som Tristen Ryler
 Stephen Barker Turner som Stephen Ryan Parker
 Kurt Loder som Kurt Loder
 Chuck Scarborough som Chuck Scarborough
 Lanny Flaherty som Sherrif

Eksterne henvisninger 
 

Gyserfilm fra USA
Amerikanske film fra 2000
Overnaturlige gyserfilm
Psykologiske gyserfilm
Bebinca

Bebinca, også kendt som bibik, er en traditionel dessert fra Goa. Ingredienserne er mel, sukker, ghee (klaret smør) og kokosmælk. Retten indgår nærmest som obligatorisk ved store fejringer som efter fødsler, til bryllup, jul og påske. Den bages i en særskilt lerovn med kul placeres over den som varmekilde. Den skal bages lagvis, og har traditionelt 16 lag.

Mad fra Indien
Desserter
Betty Garrett

Betty Garrett (23. maj 1919 – 12. februar 2011) var en amerikansk skuespillerinde.

Referencer

Eksterne henvisninger 

 
 
 

Skuespillere fra Missouri
Filmskuespillere fra USA
Teaterskuespillere fra USA
Tv-skuespillere fra USA
Områder i Billund Kommune

Områder i Billund Kommune dækker over byer, landsbyer og andre bebyggelser beliggende i Billund Kommune. Danmarks Statistik angiver i Statistikbanken, at der er 7 byer i Billund Kommune: Grindsted, Billund, Sønder Omme, Vorbasse, Hejnsvig, Stenderup og Filskov. Herudover er der et antal mindre bebyggelsestyper. Ifølge Billund Kommune betragtes Grindsted og Billund som centerområder, mens de fem resterende (nævnt ovenfor) samt Skjoldbjerg betegnes som landdistrikter

Byer

Landsbyer

Mindre landsbyer

Spredte bebyggelser

Noter

Referencer 

Billund Kommunes geografi
Kokosmælk

Kokosmælk er en sød, mælkeagtig, hvid drik lavet af kødet fra modne kokosnødder. Farven og den meget søde smag kommer på grund af det høje indhold af olie og sukker.

Man bruger ofte begrebet fejlagtigt om den gennemsigtige væske inde i nødden. Denne væske, som bliver fundet i en ung kokosnød, kaldes dog for kokosvand eller kokosjuice. I Malaysia og Indonesien kaldes kokosmælk for santan, og i Filippinerne kaldes det for gata.

Noter 

Drikkevarer
Aloo tikki

Aloo tikki er en nordindisk snack lavet af kogte kartofler og forskellige krydderier. I Delhi finder man den i næsten hvert eneste chaat-udsalg. 

Den serveres varm, sammen med tamarind, kikærter og grøn salsa og nogle gange yoghurt.

Retten går også under navnet tikiya. 

Mad fra Indien
Lisa Werlinder

Lisa Helena Werlinder (født 12. marts 1972 i Vaksala, Uppsala) er en dansk/svensk skuespillerinde.

Karriere 
Lisa Werlinder har studeret ved Det Kongelige Musik Konservatorium i Stockholm (1995) og er uddannet fra Teaterskolen ved Luleå, Sverige (2000). Lisa Werlinder har adskillige teaterproduktioner på den nationale og kongelige scene i Stockholm bag sig, heriblandt Mary Stuart iscenesat af Ingmar Bergman. I Danmark har man kunnet opleve Lisa Werlinder i den prisbelønnede Bille August-film En sang for Martin fra 2001 samt Per Fly-filmen Arven (2003).

Filmografi

Spillefilm

Serier

Teater

Eksterne henvisninger 
 

Skuespillere fra Danmark
Skuespillere fra Sverige
Personer fra Uppsala
Bhajji

Bhajji er en krydret indisk snack, som består af friturestegte løg. Der findes mange varianter af retten, som også er en sideret til større måltider. Grundopskriften består af finhakket løg, som blandes i en dej af ris, kikærter, mel, krydderier og ofte urter, som også bliver friturestegt. Retten har ofte en mild smag.

Bhajjis benyttes ofte som forret, gerne sammen med Papadam og andre snacks.

Den serveres gerne med et salatblad, en citronskive eller med mangochutney.

Mad fra Indien
Jessica Napier

Jessica Napier (født 4. april 1979) er en skuespiller, der blev født i New Zealand, men i mere end 15 år har arbejdet i australsk film og tv. Hun har optrådt i en række spillefilm, herunder Love Serenade, Blackrock, Klip City Loop, Angst, The Illustrated Family Doctor og Ghost Rider, men er nok bedst kendt for sin rolle som Becky Howard i den australske tv-serie McLeods døtre.

Hun blev født i Wellington, New Zealand, og voksede sammen med sin bror, Ruben, op der. Som 9-årig flyttede familien til Sydney, Australien, hvor faderens, Marshall Napier karriere blomstrede, og hun startede efter flytningen på Newtown High School of the Performing Arts.

Napier debuterede som 12-årige i tv-serien Police Rescue. I serien spillede hun sammen med sin biologiske far, og står nævnt over medvirkende som Jess Napier. De to, der oprindeligt skulle spille rollen (to tvillinger), nægtede og i stedet foreslog Marshall Napier sin egen datter til rollen, som hun begejstret accepterede. Efter adskillige optrædener i australsk film og tv-serier fik hun rollen som Becky Howard i den australske serie McLeods døtre, hvor hun medvirkede i tre år, fra 2001 til 2003, hvor hendes far også medvirkede.

Både far og datter er desuden vegetarer, og kæmper for dyrs rettigheder. I 2002 var de med i den australske udgave af Hvem vil være millionær?'' hvor de vandt 64.000 AUD, som de skænkede til South Australian Animal Rights Group.

Hun giftede sin med sin kæreste gennem mange år, David Adler, i 2009.

Kilder

Eksterne henvisninger 

 

Skuespillere fra New Zealand
Personer fra Wellington
Sibu

Sibu er en by i den malaysiske delstat Sarawak, og ligger ved floden Rajang på øen Borneo. Befolkningen var på 167.427 indbyggere ved folketællingen i 2000, og byen var dermed på det tidspunkt delstatens tredje største.

Kilder 

Byer i Malaysia
Taiping

Taiping er en by i delstaten Perak i Malaysia. Byen ligger ved foden af bjerget Bukit Maxwell som er 1036 meter højt. Byen havde 183.200 indbyggere i 1991. Næringslivet består af udvinding og eksport af tin.

Byer i Malaysia
Brett Tucker

Brett Alan Tucker (født den 21. maj 1972 i Melbourne, Australia) er en australiesk skuespiller og sanger. Han er søn af Ken og Janice Tucker, og voksede op i Yarra Valley, der ligger i delstaten Victoria, sammen med sine tre bødre Nicky, Mark og David .

Han gik på National Theatre Drama School i og havde sin debut som skuespiller i 1994 i episoden  ”Snowy River: The McGregor Saga”. Han er bedst kendt for sin rolle som dyrlægen Dave Brewer i McLeod's Daughters, men mange kender ham også som Daniel Fitzgerald i serien Neighbours.

Fra 1999-2000 spillede han første gang med i Neighbours, og sent i 2007 vendte han tilbage til serien og rollen.  I juni blev det så annonceret at han ville forlade serien . 

I 2008 begyndte han at komme sammen med sin medspiller Eliza Taylor-Cotter fra Neighbours, men parret gjorde det fordi efter 10 måneder .

Film og tv-roller 
Brett har spillet med i en del film og tvserier, hvilket inkluderer:

2010
CSI NEW YORK 
- The 34th Floor (7.01)
2009/2010
LEGEND OF THE SEEKER
- Perdition (2.10)
2007
NEIGHBOURS
2007
Crossing the line
Vermutlich in Produktion
2006
The woman in black
2003-2006
MCLEOD`S DAUGHTERS
2005
The great raid
2002+2003
BLUE HEELERS
- Dancing on the edge (9.12)
- Love in (10.11)
2003
The Extreme Team
2002
The outsider
2002
THE LOST WORLD
- The imposters
2001
Backlands
2001
Blonde
2001
Mallboy
2001
Code Red
2001
The saddle club
2000
Halifax f.p.: The Spider and the fly
1997
The last of the Ryans
1995
NEIGHBOURS
- Episode 1.2348
1994
SNOWY RIVER: THE McGREGOR SAGA
- The cutting edge (2.13)

External links

Fodnoter 

Skuespillere fra Australien
Personer fra Melbourne
Bhatoora

Bhatoora (hindi: भटूरा bhaṭūrā Punjabisk:ਭਟੂਰਾ) er et blødt og luftigt brød fra det indiske køkken, der spises med en karry af kikærter (chole) og bliver til den klassiske punjabi madret chole bhature. 

Mad fra Indien
Brød
Chapati

Chapati (urdu چپاتی hindi चपाती capātī) er et usyret indisk og pakistansk brød som er lavet af tre ingredienser: mel, vand og salt. Når det strækkes bliver det luftigt. Chapati spises ofte til dhal.

Mad fra Indien
Brød
DDR-Oberliga

DDR-Oberliga var den bedste fodboldrække i DDR, grundlagt i 1948 og sidste sæson blev spillet i 1991.

Efter 2. verdenskrig blev der afviklet separate sportskonkurrencer i de to besatte områder af Tyskland. I Østtyskland blev den bedste fodboldrække oprettet i 1949, med navnet DS-Oberliga, Deutscher Sportausschuss Oberliga. I 1958 fik ligaen navnet DDR-Oberliga og blev styret af Deutscher Fussball Verband der DDR, DFV.

Fra 1949-50 var der 14 hold i ligaen og der var nedrykningen til DDR-liga som havde en nord- og sydliga, frem til 1954 blev der ændret i antallet af hold i ligaerne. Fra 1954-55 fandt man den endelige struktur som forblev sådan frem til nedlæggelsen i 1991. DDR-Oberligaen bestod af 14 hold hvor der rykkede 2 hold ned i DDR-Liga Staffel A og Staffel B.

Oprettelse af Oberliga 
Holdene til den første sæson af DDR-Oberliga blev fundet ved at at spille en turnering i hver af de fem delstater som blev til DDR, de to finalister i hver turnering fik en plads i Oberligaen, fra Sachsen deltog 4 hold i ligaen, de to sidste pladser blev tildelt finalisterne i pokalturneringen.

 ZSG Anker Wismar (Mester Mecklenburg-Vorpommern)
 BSG Vorwärts Schwerin (Finalist Mecklenburg-Vorpommern)
 BSG Volksstimme Babelsberg (Mester Brandenburg)
 BSG Franz Mehring Marga (Finalist Brandenburg)
 SG Freiimfelde Halle (Mester Sachsen-Anhalt) 
 SG Blau-Weiß Stendal (Finalist Sachsen-Anhalt)
 SG Dresden-Friedrichstadt (Mester Sachsen)
 ZSG Industrie Leipzig (Finalist Sachsen)
 SG Einheit Meerane (Sachsen)
 ZSG Horch Zwickau (Sachsen)
 SG Fortuna Erfurt (Mester Thüringen)
 SG Altenburg-Nord (Finalist Thüringen)
 BSG Waggonbau Dessau (Pokalvinder)
 BSG Gera Süd (Pokalfinalist)

Afslutningen af Oberliga 
Efter genforeningen af Tyskland blev fodboldturneringerne slået sammen, holdene fra Oberliga blev delt i 3 grupper efter deres placering i den sidste sæson.

Bundesligaen: Gruppe 1

 Dynamo Dresden
 F.C. Hansa Rostock

2. Bundesliga Nord: Gruppe 2

 Stahl Brandenburg

2. Bundesliga Syd: Gruppe 2

 1. FC Lok Leipzig
 Chemnitzer FC
 FC Carl Zeiss Jena
 FC Rot-Weiß Erfurt
 Hallescher FC

NOFV-Oberliga Nord: Gruppe 3

 BFC Dynamo Berlin
 FC Stahl Eisenhüttenstadt
 FC Vorwärts Frankfurt/Oder

NOFV-Oberliga Midt: Gruppe 3

 1. FC Magdeburg
 FC Energie Cottbus

NOFV-Oberliga Syd: Gruppe 3

 FC Sachsen Leipzig

Vinder af DDR-Oberliga

Eksterne henvisninger 

Oberliga
Etableret i 1948
Ophørt i 1991
Haslev Stationsbymuseum

Haslev Stationsbymuseum er et lokalhistorisk museum for den typiske stationsby Haslev og skildrer udvikling af byen fra Den Sjællandske Sydbanens åbning i 1870 frem til 1920. I det tidspunkt vokser byen voldsomt og med nye virksomheder, forretninger og institutioner som skoler.

Museet er en del af Østsjællands Museum.

Museet er nu flyttet til det nye kulturhistoriske museum på Rådhusvej 2 i Faxe. Museumsbygningen i Haslev Frederiksgade 6 er nedrevet.

Referencer

Eksterne henvisninger 
 Hjemmeside for Haslev Stationsbymuseum

Se også 
 Stationsby
 Stationsbyer i Danmark

Museer i Region Sjælland
Stationsbymuseum
Stationsbymuseum
Stationsbymuseum
Victor Reventlow-Criminil

Victor Ludwig Carl Curt greve Reventlow-Criminil (5. maj 1916 i Berlin-Charlottenburg – 27. juni 1992) var en dansksindet politiker i Slesvig-Holsten.

Han var søn af grev Adolf Cécil Reventlow-Criminil og Alice Lillian Hoyos. Efter at have taget studentereksamen i Husum 1935 gik han året efter ind i flåden, Kriegsmarine og tjente i den som ubådskaptajn under 2. verdenskrig, hvor han dog ikke på noget tidspunkt kom i kamp. Han blev Offiziersanwärter 3. april 1936, Seekadett 10. september samme år og Kapitänleutnant 1. september 1943. Efter krigen var han landmand.

Han var dansksindet borgmester i Lyksborg 1946-48 og medlem af den slesvig-holstenske landdag 1946-50. I 1946 var han Landdagens yngste medlem og blev ofte positivt bemærket for sin intelligens og sit charmerende væsen. Frem til 1950 repræsenterede han det danske mindretals parti SSW i Kiel. I 1950 søgte han ikke genvalg til Landdagen og emigrerede i 1953 til Canada, hvor han levede til sin død 1992.

Kilder 
 Omtale hos Grænseforeningen
 Militær karriere

Grever fra Danmark
Danske sydslesvigere
Politikere fra SSW
Officerer fra Tyskland
Victor
Personer fra Berlin
Medlemmer af landdagen i Slesvig-Holsten